b"\n_START_ARTICLE_\nTheodore Robinson\n_START_PARAGRAPH_\nTheodore Robinson (3. hein\xc3\xa4kuuta 1852 Irasburg, Vermont \xe2\x80\x93 2. huhtikuuta 1896 New York, New York) oli yhdysvaltalainen taidemaalari. H\xc3\xa4n oli maansa varhaisimpia impressionismin edustajia. H\xc3\xa4n vietti vuosien mittaisen ajanjakson Ranskassa ja oli Claude Monet'n l\xc3\xa4heinen yst\xc3\xa4v\xc3\xa4 Givernyss\xc3\xa4. _NEWLINE_Robinson palasi vuonna 1892 lopullisesti Yhdysvaltoihin, jossa h\xc3\xa4n sai elatuksensa kuvataiteen opettajana. H\xc3\xa4nen oli ilmeisesti viel\xc3\xa4 tarkoitus palata entisille asuinsijoilleen Ranskaan, ja h\xc3\xa4n kirjoitti aiheesta Monet'lle helmikuussa 1896. H\xc3\xa4n kuitenkin kuoli \xc3\xa4killisesti astmakohtaukseen New Yorkissa 2. huhtikuuta vain 43-vuotiaana._NEWLINE_Merkitt\xc3\xa4vi\xc3\xa4 Robinsonin t\xc3\xb6iden kokoelmia on n\xc3\xa4ht\xc3\xa4vill\xc3\xa4 muun muassa Metropolitan Museum of Artissa, Corcoran Gallery of Artissa ja Art Institute of Chicagossa."